Karosa ŠM 11

thumb|Historický autobus Karosa ŠM 11 v Brne, depozitár MHD v Řečkoviciach
thumb|Pohľad na zadnú časť brnianskeho historického vozidla ŠM 11
thumb|Interiér historického autobusu Karosa ŠM 11 v Brne

**Karosa ŠM 11** bol typ československého mestského autobusu vyrábaného národným podnikom Karosa medzi rokmi 1965 až 1981. Je to nástupca mestskej modifikácie vozidla Škoda 706 RTO.

## Konštrukcia
Od predchádzajúcich autobusov Škoda 706 RTO sa ŠM 11 odlišoval koncepciou. Mal samonosnú karosériu panelovej konštrukcie, ktorej tvarové riešenie karosérie si zobralo za vzor francúzsky autobus Berliet PHN. Motor umiestnený uprostred, medzi nápravami pod karosériou a pneumatické odpruženie. Mal troje nástupné a výstupné dvere, pričom predné dvere boli umiestnené ešte pred prednou nápravou. Podlaha bola umiestnená tiež nižšie, dvere boli širšie a výhľad zo stanovišťa vodiča bol lepší, ako u typu 706 RTO. Rovnako ako jeho predchodca malo vozidlo ŠM 11, okrem prvých vyrobených kusov, delené čelné okno.  

ŠM 11 je štandardný dvojnápravový autobus určený predovšetkým pre mestskú hromadnú dopravu (**Š**koda **M**estský – označenie Škoda pochádza od výrobcu motorov. Vozidlo bolo dlhé približne  (odtiaľ číslo 11 v označení) a v pravej bočnici malo umiestnené troje delené, pneumaticky ovládané dvere (predné trojkrídlové, ostatné štvorkrídlové). Odpruženie autobusu bolo vzduchové. Do verzie ŠM 11 výrobca štandardne montoval automatickú prevodovku. Počas výroby boli autobusy postupne zdokonaľované (napr. zavedenie samočinného centrálneho mazania podvozku a lepšie kúrenie). Oplechovanie bokov karosérie bolo z úsporných dôvodov plochými, oceľovými plechmi, namiesto vlnitých hliníkových.

Autobus ŠM 11 mal byť unifikovaný s trolejbusom Škoda T 11, projekt však bol zrušený z dôvodu nedostatočnej pevnosti karosérie a kapacitných dôvodov výrobného závodu. Vozidiel T 11 bolo vyrobených len osem kusov.
Rovnako bol zrušený projekt 16,5 m verzie z dôvodu slabého motora Škoda ML a hlavne nedostatočnej a nespoľahlivej, 2-stupňovej prevodovky Praga. Preto dostal v Československu prednosť maďarský Ikarus 280.

## Výroba a prevádzka
Prvá funkčná vzorka bola vyrobená už v roku 1961, niektoré jej súčiastky však pochádzali zo západnej Európy (motor, zadná náprava). Ďalšie dva prototypy sa objavili v rokoch 1962 a 1963. V roku 1964 bola vyrobená overovacia séria, sériová výroba začala koncom roku 1965 a trvala až do roku 1981, kedy bolo vozidlo ŠM 11 vo výrobe nahradené autobusom B 731. Celkom bolo vyrobených približne 9900 vozidiel ŠM 11.

Vzhľadom na monopol, ktorý spoločnosť Karosa do roku 1989 mala, sa vozidlá typu ŠM 11 objavili vo všetkých česko-slovenských mestách. Najviac ich ale jazdilo v Prahe, v roku 1978 1249 kusov (celkom *Dopravný podnik hl. m. Prahy* zakúpil viac ako 2100 kusov ŠM 11). Najdlhšie boli v prevádzke v Opave, posledné autobusy ŠM 11 tu dojazdili v roku 1994.

Na rozdiel od vozidiel 706 RTO, ktoré boli vo veľkom exportované, autobusy ŠM 11 takto úspešné neboli (aj keď išlo o najexportovanejší variant radu Š). Do zahraničia ich bolo predaných okolo 2000 kusov. Objavili sa, napr. v Bulharsku, Maďarsku, Mongolsku a v Poľsku.

## Historické vozidlá
* Česko
** Brno (v Technickom múzeu - vozidlo #2834)
** Ostrava (vozidlo #5842)
** Praha (vozidlo #7135)
* Slovensko:
** Bratislava (vozidlo #3350)
* Súkromné zbierky:
** Pardubický spolok histórie železničnej dopravy (pardubické vozidlo #8)
** Veteran Bus Diamant (Košické vozidlo #5130)

## Literatúra

* Stanislav Linert: *Autobusy pražské městské hromadné dopravy*. Dopravní podnik hl. m. Prahy, Praha 1995.
* Martin Harák: *Encyklopedie československých autobusů a trolejbusů, II. díl*. Nakladatelství Corona, Praha 2005. ISBN 80-86116-31-X

## Externé odkazy
* Fotogaléria ostravského historického autobusu ŠM 11 č. 5842

## Iné projekty

Kategória:Autobusy Karosa